શ્રી વિશ્વનાથજી કાશીનગરના સમ્રાટ છે. તેમના મંત્રી હરેશ્વર, કથા વાચક બ્રહ્મેશ્વર, કોટવાળ ભૈરવ, ધનાધ્યક્ષ તારકેશ્વર, છડીદાર, દંડપાણી, ભંડારી વીરેશ્વર, અધિકારી ઢુંઢિરાજ તથા કાશીનાં અન્ય શિવલિંગ પ્રજાપાલક છે. વિશ્વનાથ મંદિરના વાયવ્યકોણમાં લગભગ ૧પ૦ શિવલિંગ છે. તેમાં ધર્મરાજેશ્વર મુખ્ય છે. આ મંડળીને શિવ કચેરી કહે છે. અહીં મોહવિનાયક, પ્રમોદ વિનાયક, સુમુખ વિનાયક તથા ગણનાથ વિનાયકની મૂર્તિઓ છે.